# LEPING nr 3-1.21/ 2019/232

# ürituse korraldamiseks külastuskorralduslikul objektil RMK puhke- või kaitsealadel

(hiliseima digitaalallkirja kuupäev)

**Riigimetsa Majandamise Keskus**, edaspidi **RMK,** keda esindab RMK juhatuse esimehe 06.07.2016 käskkirja nr 1-5/83 „RMK külastuskorraldusosakonna töötajatele volituste andmine“ alusel Külastuskorraldusosakonna Lääne – Eesti piirkonna juhataja **Aili Küttim**, ühelt poolt,

ja **MTÜ Hiiumaa Orienteerujate Klubi** edaspidi **ürituse korraldaja**, keda esindab põhikirja alusel juhatuse liige **Eda Tärk** teiselt poolt,

keda nimetatakse edaspidi **pool** või ühiselt **pooled,**

sõlmisid käesoleva lepingu, edaspidi **leping,** alljärgnevas:

1. **Lepingu objekt ja eesmärk**
   1. Lepingu objektiks on RMK poolt antud loa alusel Hiiumaa vallas Hiiu maakonnas kvartalis PU043, eraldisel 1, 3, 4, 5 paikneva Mägipä telkimisala suurusega 5 ha ja seda ümbritsevate metsateede ning –sihtide, edaspidi **ala**, kasutamine **HIIUMAA 58. KARIKAVÕISTLUS ORIENTEERUMISES** edaspidi **üritus**, läbiviimiseks. Lepingu sõlmimine ei anna ürituse korraldajale õigust ala sulgemiseks teistele loodusala kasutajatele.
   2. Kasutatava ala asukoht on tähistatud lepingule lisatud skeemil (lisa 1).
   3. Käesoleva lepingu eesmärgiks on abinõude rakendamine riigimetsa tervisliku seisundi ja looduskaitseliste väärtuste säilimiseks, tuleohu vältimiseks, metsavarude säilimiseks ning RMK poolt metsateede ja –sihtide ning külastuskorraldusliku taristu rajamiseks, korrashoidmiseks ja arendamiseks tehtud kulutuste hüvitamiseks.
2. **Riigimetsa kasutamise tähtaeg**

Ürituse korraldajal on õigus kasutada ala ajavahemikul 17.08.2019 - 18.08.2019.

1. **Poolte tegevus**
   1. **Ürituse korraldaja kohustub:** 
      1. kirjalikult teatama RMK-le vähemalt 14 (neliteist) kalendripäeva enne ürituse algust: üritusest osavõtvate isikute ligikaudse arvu, piirkonda saabuvate sõidukite arvu, ürituse ajakava, toitlustuse ja kaubanduse korralduse, teabe ürituse käigus toimuvate tegevuste kohta üritusalal ja väljaspool üritusala, ürituse eest vastutava isiku(te) nimed ja kontaktandmed ning ülesanded ja vastutuse ning esitama muu kavandatava tegevusega seonduva informatsiooni;
      2. õigusaktidega ettenähtud juhtudel taotlema kohalikult omavalitsuselt, kaitseala valitsejalt ning teistelt riigi- ja kohaliku omavalituse asutustelt ürituse korraldamiseks vajalikud load ja kooskõlastused ning esitama nende koopiad RMK esindajale;
      3. ürituse korraldamisel kasutama ala viisil, millega püütakse võimalikult ära hoida kahjustusi metsale, alale ja pinnasele;
      4. metsatulekahju, keskkonnareostuse või keskkonnakaitsenõuete rikkumiste avastamisel informeerima viivitamatult riigimetsa majandajat, päästeameti häirekeskust ja Keskkonnainspektsiooni;
      5. tagama turvalisuse üritusest osavõtjatele ja korraldajatele ning nende varale, varguste, kallaletungimiste või muu õigusvastase käitumise korral kutsuma kohale politseitöötaja;
      6. tagama kannatanutele või haigestunutele esmaabi andmise ning vajadusel korraldama üritusel osalejate evakueerimise;
      7. pärast ürituse lõppu hiljemalt 2 (kahe) kalendripäeva jooksul koristama alalt ürituse korraldamisega tekkinud jäätmed, tasandama roopad, kinni ajama augud ning taastama teede katted;
      8. hüvitama RMK-le kõik ürituse korraldamisega tekitatud kahjud.
   2. **Ürituse korraldajal on seoses ürituse korraldamisega keelatud:**
      1. langetada puid;
      2. püstitada ehitisi ja kaevata kraave;
      3. prahistada riigimetsa jäätmetega;
      4. sõita ja parkida sõidukitega väljapool ettevalmistatud teid ja parkimisala;
      5. häirida kohalike elanike öörahu;
      6. häirida loomade ja lindude elupaiku;
      7. teha lõket selleks ettevalmistamata kohtades ja muu tegevus, mis võib tekitada tulekahju.
   3. **RMK-l on õigus:**
      1. tulekaitse kaalutlustel; looduskaitseliste väärtuste, metsa ökosüsteemi või sihtide, teede ja teiste rajatiste kaitseks peatada või keelata metsa kasutajal ala kasutamine, kui ilmastikutingimused ei võimalda ala või rajatisi kasutada ilma ala või rajatisi kahjustamata või ohtu seadmata**;**
      2. võimalike tekitatavate kahjude hüvitamise ja kahjustuste likvideerimise tagamiseks nõuda ürituse korraldajalt tagatisraha tasumist. Sellekohase nõude esitamisel ei ole ürituse korraldajal õigust ürituse korraldamiseks enne tagatisraha laekumist RMK kontole.
      3. peatada või keelata ürituse korraldamine, kui ürituse korraldaja ei ole tasunud tagatisraha või ei pea kinni muudest lepinguga sätestatud kohustustest.

1. **Kahjude kindlaksmääramine ja hüvitamine**
   1. RMK teostab enne ürituse algust ala ülevaatuse, mille käigus fikseerib selle seisundi aktiga. Pärast ürituse lõppemist ja lepingu punktis 3.1.8 nimetatud tööde teostamist viib RMK läbi kontrolli ürituse korraldaja poolt ala kasutamise üle. Poolte volitatud esindajad koostavad kahepoolse akti, milles fikseerivad ala seisundi ürituse lõppedes, sealhulgas avastatud metsakahjustused, kahjustuste likvideerimis- ja muud taastamistööd ning nende tähtajad, samuti RMK-le tekitatud kahju ja selle hüvitamise korra.
   2. Ürituse korraldaja poolt riigimetsa kahjustamise või lepinguliste kohustuste mittetäitmise korral tagatisraha ei tagastata ja seda kasutatakse RMK poolt ürituse toimumise ala ja muu metsa taastamiseks ja/või koristamiseks. RMK-l on õigus taastamis- ja koristustööd teha ise või tellida nende tööde tegemine kolmandate isikute poolt.
   3. Juhul, kui taastamis- ja/või koristustööde maksumus osutub suuremaks kui tasutud tagatisraha summa, on ürituse korraldaja kohustatud hiljemalt 15 (viisteist) kalendripäeva jooksul sellekohase kirjaliku nõude saamisest tasuma RMK-le puudujääva summa. Tasumisega viivitamise korral on ürituse korraldaja kohustatud tasuma viivist 0,15% tasumata summast päevas iga viivitatud kalendripäeva eest.
   4. Juhul, kui ürituse korraldaja poolt metsa- või muid looduskahjustusi ei ole tekitatud või kasutaja on need oma kulul kõrvaldanud, tagastab RMK ürituse korraldajale tagatisraha 5 (viie) kalendripäeva jooksul lepingu punktis 2 nimetatud perioodi lõppemisest.
2. **Poolte esindajad ja kontaktandmed**
   1. Ürituse korraldaja määrab käesoleva lepingu täitmise eest vastutavaks isikuks Eda Tärk, e-post [riida1@hot.ee](mailto:riida1@hot.ee), tel 56615750
   2. RMK määrab oma esindajaks käesoleva lepingu täitmise kontrollimisel, ürituse korraldajale informatsiooni andmisel ja esilekerkivate probleemide lahendamisel Andrus Roosa, e-post [andrus.roosa@rmk.ee](mailto:andrus.roosa@rmk.ee) , tel 5260687
3. **Lõppsätted**
   1. Ürituse korraldaja vastutab käesoleva lepingu mittenõuetekohase täitmise või täitmatajätmise tagajärjel riigimetsale või -maale tekitatud kahju eest täies ulatuses. RMK-le tagatisraha tasumine ja kahjude hüvitamine ei vabasta ürituse korraldajat vastutusest metsa- ja keskkonnaõigusnormide rikkumise eest.
   2. Lepingu täitmisel tekkivad lahkarvamused lahendatakse läbirääkimiste teel, läbirääkimiste käigus kokkuleppele mittejõudmisel lahendatakse vaidlused vastavalt õigusaktidele.
   3. Leping jõustub selle allakirjutamisel ja kehtib kuni lepinguliste kohustuste täitmiseni mõlema poole poolt.

**Poolte andmed ja allkirjad**

|  |  |  |
| --- | --- | --- |
| **RMK** |  | **Ürituse korraldaja** |
| Riigimetsa Majandamise Keskus  Registrikood 70004459  Sagadi küla, Haljala vald,  45403 Lääne-Viru maakond  Külastuskorraldusosakond,  Lääne-Eesti piirkond,  Väike-Tiigi 8, Kärdla  Tel 5158921  E-post [aili.kuttim@rmk.ee](mailto:aili.kuttim@rmk.ee) |  | MTÜ Hiiumaa Orienteerujate Klubi  Registrikood 80031701  Hiiu maakond, Hiiumaa vald, Kärdla linn, Tormi tn 4-2, 92414  Tel 56615750  E-post [riida1@hot.ee](mailto:riida1@hot.ee) |
| (allkirjastatud digitaalselt) |  | (allkirjastatud digitaalselt) |

|  |  |
| --- | --- |
| Aili Küttim  Lääne-Eesti piirkonna juhataja | Eda Tärk  Juhatuse liige |